капацитет и китайският свободен капацитет, поведението на китайските износители на други пазари, състоянието на вътрешния пазар на КНР и привлекателността на пазара на Съюза.
 (144)
 Както беше посочено по-горе, само петима китайски производители износители или групи производители износители заявиха интерес и попълниха приложение I към известието за започване на преглед. Поради това информацията относно производствения и свободния капацитет на китайските производители износители, с която Комисията разполагаше, беше ограничена.
 (145)
 Поради тази причина по-голямата част от изложените по-долу констатации относно продължаването или повторното възникване на дъмпинга трябваше да се основават на други източници, а именно на базите данни на Евростат и GTA и на информацията, представена КТК и от промишлеността на Съюза в искането за преглед. При анализа на тази информация се установи посоченото по-долу.
 3.7.1. Производствен капацитет и свободен капацитет в КНР
 (146)
 Китай несъмнено е най-голямата в света държава, произвеждаща консервирани мандарини, с производство, което се изчислява на 540 000 до 700 000 тона (67).
 (147)
 Що се отнася до общия китайски производствен капацитет и китайския свободен капацитет, Комисията не получи цялостна информация за КНР. Поради това Комисията направи констатациите си въз основа на информацията, представена от петимата производители/група производители, които отговориха на въпросника за изготвяне на извадка. Китайският свободен капацитет, съобщен от петимата производители/група производители, е бил около 40—60 000 тона (т.е. около 40 % от производствения им капацитет), което вече е по-голямо от общия обем на продажбите на промишлеността на Съюза.
 3.7.2. Поведение на китайските износители на пазарите на трети държави
 (148)
 Китайската експортна цена за пазарите на трети държави беше определена по време на разследвания период в рамките на прегледа въз основа на наличните данни от експортната статистика на GTA (68), а именно въз основа на количествата и стойностите на износа от КНР (на равнище франко борд (FOB). Съюзът е третият по значение експортен пазар за китайските производители износители. Средната единична цена за Съюза е 1,17 USD на килограм. САЩ и Япония заемат първо и второ място като най-важни експортни пазари. Средната единична цена е съответно 1,19 USD и 1,15 USD на килограм.
 (149)
 Според GTA и КТК обемът на износа за САЩ е намалял значително между 2018 г. и 2019 г., а именно от 195 066 тона на 139 682 тона (разлика от 55 384 тона, равняващи се на общото потребление на Съюза). Това намаление се обяснява главно с налагането на допълнително мито от 25 % върху консервираните мандарини (част от по-големия пакет от мита, наложени с мерките на САЩ по раздел 301 относно китайския внос) (69).
 3.7.3. Привлекателност на пазара на Съюза
 (150)
 Пазарът на Съюза е значително по-малък от наличния свободен капацитет на китайските производители. Освен това поради търговските спорове със САЩ (70) китайските производители са загубили около 55 000 тона износ за САЩ, които лесно могат да бъдат пренасочени към пазара на Съюза. Този обем е значително по-висок в сравнение с потреблението на Съюза. Преди въвеждане на антидъмпинговите мерки Съюзът е бил традиционен пазар за Китай, като износът е бил три пъти по-голям от нивото понастоящем. Средната експортна цена за пазара на